Richard Hammond
Richard Mark Hammond (sündinud 19. detsembril 1969) on inglise telesaatejuht. Tuntuks on ta saanud BBC autosaatest "Top Gear", mida ta aastatel 2002–2015 juhtis koos Jeremy Clarksoni ja James Mayga. 24. aprillil 2015 teatas ta, et keeldub "Top Gearis" ilma Jeremy Clarksonita jätkamast. Ka May ja produtsent Andy Wilman lahkusid sarjast, ning nad neljakesi lõid uue tootmisfirma, W. Chump and Sons Ltd, mis hakkab tootma Amazon Videole nende uut autosaadet, "The Grand Tour". Ta juhtis ka Briti versiooni Ameerika saatesarjast "Wipeout", mis kandis pealkirja "Total Wipeout".